
Z A P I S N I K
 3 . sjednice Vijeća Mjesnog odbora Ferenščica
18. kolovoza  2021.

u prostorijama mjesnog odbora Ferenščica,

s početkom u 19:00 sati

NAZOČNI ČLANOVI VIJEĆA:

Ante Palada, Siniša Mikuličić, Ištvan Pacal, Danko Knoblo, Marko Bilić
NENAZOČNI ČLANOVI VIJEĆA:

Mirko Bošnjak, Iva Majsak
OSTALI NAZOČNI:

Nije bilo nazočnih.
Predsjedava Ante Palada, predsjednik Vijeća.

Zapisnik vodi Danko Knoblo. 

Predsjednik konstatira da je nazočno 5 od ukupno 7 članova Vijeća, što znači da Vijeće može pravovaljano odlučivati, te otvara 3. sjednicu Vijeća Mjesnog odbora.

Bez rasprave većinom  od 5 glasova, Vijeće prihvaća tekst Zapisnika 2. sjednice Vijeća, održane 09. srpnja 2021, bez izmjena.

Na prijedlog predsjednika Vijeće većinom od 5  glasova utvrđuje

D N E V N I   R E D


1. Donošenje mišljenja / zaključka o Nacrtu prijedloga Odluke o izmjenama i

dopunama Odluke o davanju u zakup i na drugo korištenje površina javane namjene.

2. Donošenje mišljenja / zaključka o Prijedlogu odluke o izmjeni Odluke o naknadi predsjednicima, potpredsjednicima i članovima vijeća gradskih četvrti i vijeća mjesnih odbora.

3. Donošenje zaključka o prijedlogu imenovanja vjećnika iz našeg VMO za

člana/članicu školskog odbora.

4. Aktualna komunalna problematika.

5. Razno: izvješća, pitanja i prijedlozi.
Ad 1 Donošenje mišljenja / zaključka o Nacrtu prijedloga Odluke o izmjenama i

dopunama Odluke o davanju u zakup i na drugo korištenje površina javane namjene.

Članovi Vijeća primili su pisani materijal uz poziv..

U raspravi sudjeluju: Ante Palada, Siniša Mikuličić, Ištvan Pacal, Danko Knoblo, Marko Bilić
Vijeće većinom od 5 glasova donosi

Z A K LJ U Č A K

Vijećnici MO Ferenščica se slažu sa Nacrtom prijedloga Odluke o izmjenama i dopunama Odluke o davanju u zakup i na drugo korištenje površina javane namjene.
Ad 2. Donošenje mišljenja / zaključka o Prijedlogu odluke o izmjeni Odluke o naknadi predsjednicima, potpredsjednicima i članovima vijeća gradskih četvrti i vijeća mjesnih odbora.
Članovi Vijeća primili su pisani materijal uz poziv.

U raspravi sudjeluju: Ante Palada, Siniša Mikuličić, Ištvan Pacal, Danko Knoblo, Marko Bilić

Vijeće većinom od 5 glasova donosi
Z A K LJ U Č A K

Vijećnici MO Ferenščica se slažu sa smanjenjem naknade od 40% po Prijedlogu odluke o izmjeni Odluke o naknadi predsjednicima, potpredsjednicima i članovima vijeća gradskih četvrti i vijeća mjesnih odbora.

Ad 3. Donošenje zaključka o prijedlogu imenovanja vjećnika iz našeg VMO za

člana/članicu školskog odbora.
Članovi Vijeća primili su pisani materijal uz poziv.

U raspravi sudjeluju: Ante Palada, Siniša Mikuličić, Ištvan Pacal, Danko Knoblo, Marko Bilić

Vijeće većinom od 5 glasova donosi sljedeći
Z A K LJ U Č A K
Vijećnica MO Ferenščica Iva Majsak je predložena za imenovanje kao članica školskog odbora OŠ Augusta Cesarca.

Ad 4.. Aktualna komunalna problematika.
Članovi Vijeća primili su pisani materijal uz poziv.

U raspravi oko aktualne komunalne problematike sudjeluju svi vijećnici. Raspravljaju o

slijedećoj problematici:

1. Noćna buka u parkiću iza stambene zgrade I. Ferenščica 68-72
2. Prijedlog izgradnje otvorenog sportsko-rekreacijskog centra Ferenščica
3. Postavljanje zelenog otoka na lokaciji na kojoj se nalazio do prije nekoliko godina u ulici VII. Ferenščica
4. Regulacija češćeg paljenja zelenog svjetla za pješački semafor na ulici grada Vukovara kod tramvajske stanice Ferenščica
5. Iscrtavanje horizontalne prometne signalizacije u Ivanićgradskoj ulici od križanja sa ulicom grada Vukovara do križanja sa ulicom I. Ferenščica

6. Ne adekvatna prometna signalizacija i nepropisno parkiranje vozila na lokaciji Lovičićeva ulica kod kbr. 5 i 7

7. Nedostatak prometnih znakova koji bi trebali regulirati promet na prometnicama unutar stambenog kompleksa u ulicama DOS ban J.Jelačić i Branka Perice

8. Adekvatno održavanje zelenih površina u Ulici Branka Perice

Predsjednik Vijeća MO Ferenščica Ante Palada obavještava sve prisutne vijećnike o mailovima (upitima i prijedlozima građana) pristiglima na službenu mail adresu MO Ferenščica, te da su zahtjevi sljedećih građana Željka Brajkovića, Danijele Orač, Stjepana Franca, Ehvana Čivića, Andree Ciković, Ante Palade, Branimira Debeljačkog, Marka Bilića, Siniše Mikulčića, Ivora Mamića, Nadice Ivišević i Mirana Mlikote poslani na očitovanjie i na daljnje postupanje na mail vijeća Gradske četvrti Peščenica-Žitnjak koji su iste poslali ma daljnje postupanje nadležnim gradskim službama i poduzećima. 

U raspravi sudjeluju: Ante Palada, Siniša Mikuličić, Ištvan Pacal, Danko Knoblo, Marko Bilić
Nakon rasprave Vijeće jednoglasno donosi:

Z A K L J U Č A K

o rješavanju komunalne problematike

Temeljem prijedloga Dorijana Jagačića vezan za noćnu buku na dječjem igralištu iza stambene zgrade I Ferenščica 68-72, Vijeće Mjesnog odbora Ferenščica predlaže Vijeću Gradske četvrti Peščenica-Žitnjak:
· da od nadležnih institucija zatraži rješenje da se na traženoj lokaciji u vremenskom periodu od 22:00 do 01:00 sati, pogotovo u ljetnim mjesecima osigura češći obilazak komunalnog redara ili policije koji će osiguravati javni red i mir
Obrazloženje: nakon posljednjeg uređenja predmetnog dječjeg igrališta postavljene su klupe i stol pod same prozore stambene zgrade (sa strane na kojoj se nalaze spavaće sobe) gdje se u noćnim satima skuplja mladež te svojim ponašanjem i vikom remeti javni red i mir

Ovaj Zaključak dostavit će se Vijeću Gradske četvrti Peščenica –Žitnjak na daljnje postupanje.

Z A K L J U Č A K

o rješavanju komunalne problematike

Temeljem prijedloga Ehvana Čivića vezanog za izgradnju sportsko rekreacijskog centra na Ferenščici Vijeće Mjesnog odbora Ferenščica predlaže Vijeću Gradske četvrti Peščenica-Žitnjak:

· da zajedno sa nadležnim gradskim uredima ovaj prijedlog razradi, osigura financijska sredstva te pronađe adekvatnu lokaciju okviru granica MO te da isti uvrsti u plan budućih aktivnosti na području mjesnog odbora. 
Obrazloženje: s obzirom na nagli porast broja stanovnika na području MO Ferenščica koji ne prati razvoj infrastrukture sve više je izražena potreba za kvalitetnim sportskim centrom. Trenutni sportski sadržaji koji se nude u obliku školskog igrališta OŠ A. Cesarec i street work out parka nisu dovoljni. Vijeće MO Ferenščica smatra kako bi najpogodnije mjesto za ovakav sadržaj bilo u sklopu novog niza zgrada za koji se govori da će se graditi na području pogona STSI na Lovinčićevoj ulici, u budućnosti na lokaciji sadašnje Hladnjače kada i ukoliko ona bude preseljena ili livaa kraj tvornice Dalekovod koja je omeđena potokom Bliznec sa sjeverne strane, Getaldićevom ulicom sa zapada i tvornicom Dalekovod sa istoka.

Ovaj Zaključak dostavit će se Vijeću Gradske četvrti Peščenica –Žitnjak na daljnje postupanje.

Z A K L J U Č A K

o rješavanju komunalne problematike

Temeljem prijedloga Mirjane Hertl za postavljanje odnosno vraćanje zelenog otoka na lokaciji u ulici VII. Ferenščica, Vijeće Mjesnog odbora Ferenščica predlaže Vijeću Gradske četvrti Peščenica-Žitnjak:
· da pošalje zahtjev nadležnom gradskom uredu / komunalnom poduzeću da se na traženoj lokaciji postavi zeleni otok koji je tamo i bio do prije nekoliko godina, odnosno do dolaska kanti za razvrstavanje otpada
Obrazloženje: s obzirom da u navedenoj i okolnim ulicama ne postoji zeleni otok na kojemu bi stanovnici razvrstavali otpad u kontejnere za prikupljanje sirovina za reciklažu primorani su iste ili odlagati u mješani komunalni otpad ili nositi u nekoliko stotina metara udaljene kontejnere kraj zgrada u ulicama DOS ban J. Jelačić i Branka Perice
Ovaj Zaključak dostavit će se Vijeću Gradske četvrti Peščenica –Žitnjak na daljnje postupanje.

Z A K L J U Č A K

o rješavanju komunalne problematike

Temeljem prijedloga Stjepana Franca da se na drugačiji način regulira rad semafora u ulici Grada Vukovara kod tramvajske stanice Ferenščica, Vijeće Mjesnog odbora Ferenščica predlaže Vijeću Gradske četvrti Peščenica-Žitnjak:
· da pošalju zahtjev nadležnom gradskom uredu/poduzeću da regulira rad semafora na način da se skrati interval zelenog svjetla za vozila te time omogući češće paljenje zelenog svjetla pješacima
Obrazloženje: s obzirom da na navedenom prijelazu zeleno svjetlo traje po nekoliko minuta, dok zeleno svjetlo traje tek 10-ak sekundi pješaci vrlo često prelaze cestu na crveno te time riskiraju stradavanje riješenje bi bilo da se skrati interval zelenog svjetla vozilima i time poveča učestalost paljenja zelenog svjetla za pješake

Z A K L J U Č A K

o rješavanju komunalne problematike

Temeljem prijedloga Stjepana Franca da se prometno regulira i sankcionira nepropisno parkiranje i svakodnevno kršenje prometnih propisa Ivanićgradskoj ulici 73-75 južno od tramvajske pruge (križanje sa ulicom Grada Vukovara) do križanja sa ulicom I. Ferenščica, Vijeće Mjesnog odbora Ferenščica predlaže Vijeću Gradske četvrti Peščenica-Žitnjak:
· da pošalju zahtjev nadležnom gradskom uredu/poduzeću da prometno redarstvo redovito obilazi navedenu lokaciju i sankcionira prekršitelje te da se po izvidu stručnih službi iscrta horizontalna signalizacija (koje sada nema) kojom će se odvojiti prometne trake suprotnih smjerova te da se žutim linijama iscrtaju preostala područja na kojima se ne odvija promet a koja služe prekršiteljima za nepropisno zaustavljanje i parkiranje vozila uz rub ceste
Obrazloženje: s obzirom da se na navedenoj lokaciji gotovo stalno nepropisno parkiraju vozila i time ugrožavaju sigurnost ostalih sudionika u prometu smatramo da je iscrtavanje horizontalnih oznaka kojima se reguliraju prometne trake i područja na kojima je zabrajeno parkiranje trajno rješenje za dugogodišnji problem
Z A K L J U Č A K

o rješavanju komunalne problematike

Temeljem prijedloga Siniše Mikuličića da se riješi problem redovito nepropisno parkiranih vozila na skretanju iz Ulice VII. Ferenščica 2. odvojak u ulicu DOS ban J.Jelačić (suženje ulice kada se dolazi Lovinčićevom iz smjera zapada prema istoku), Vijeće Mjesnog odbora Ferenščica predlaže Vijeću Gradske četvrti Peščenica-Žitnjak:
· da pošalju zahtjev nadležnom gradskom uredu/poduzeću da prometno redarstvo redovito obilazi navedenu lokaciju i sankcionira prekršitelje te da se po izvidu stručnih službi iscrta horizontalna i vertikalna signalizacija kojom će regulirati zabrana i zaustavljanje vozila uz prometnicu
Obrazloženje: s obzirom da se na navedenoj lokaciji gotovo stalno nepropisno parkiraju vozila i time ugrožavaju sigurnost ostalih sudionika u prometu (u zadnjih nekoliko mjeseci se dogodilo nekoliko manjih prometnih nesreća) smatramo da češći obilazak prometnog redara te sankcioniranje prekršitelja i postavljanje dodatnih oznaka kojom se ističe zabrana parkiranja i zaustavljanja adekvatno rješenje
Z A K L J U Č A K

o rješavanju komunalne problematike

Temeljem prijedloga Siniše Mikuličića da se adekvatnom prometnom signalizacijom označe i time reguliraju promet na prometnicama između zgrada u novom stambenom kompleksu (ulica Branka Perice i DOS ban J. Jelačić), Vijeće Mjesnog odbora Ferenščica predlaže Vijeću Gradske četvrti Peščenica-Žitnjak:
· da pošalju zahtjev nadležnom gradskom uredu/poduzeću te ukoliko je potrebno i investitoru projekta novogradnje da urade izvid na navedenoj lokaciji te postave odgovarajuću prometnu signalizaciju
Obrazloženje: prema navodima g. Mikuličića na navedenim prometnicama između zgrada osim nekoliko znakova „STOP“ na križanjima nema drugih znakova koji bi regulirali promet poput zona dječjeg vrtića, pješačka zona, smjer kretanja, ograničenje brzine, pješački prijelaz. Smatramo da bi prometnice (kako one javne tako i one na privatnim česticama) u zoni dječjeg vrtića i stambenih zgrada trebale biti jasno označene te shodno tome želimo da se prilikom obilaska stručnih i odgovornih osoba razmotri na koji način se može poboljšati trenutna situacija te da se isto provede što je prije moguće. S obzirom da se radi o novom kompleksu koje je još u izgradnji mišljenja smo da je sve prethodno navedeno dužnost investitora (za onaj dio koji je na privatnoj čestici) te stoga želimo da se i njega uključi u proces.
Ad 5. Razno: izvješća, pitanja i prijedlozi
Nije bilo izvješća, pitanja i prijedloga.
Dovršeno u 20: 40 sati.
KLASA:026-02/21-002/163 

URBROJ:251-06-11-1104-21-2
U Zagrebu , 18. kolovoza 2021.

Zapisnik sastavio: 






        Predsjednik
Danko Knoblo






Vijeća Mjesnog odbora

